
***AD/1 VERIFIKACIJA ZAPISNIKA 21. SJEDNICE OPĆINSKOG VIJEĆA***



**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**Z A P I S N I K**

**21. sjednice Općinskog vijeća Općine Luka,**

**održane dana 01. listopada 2024. godine u**

**prostoru stare zgrade osnovne škole u Luki, Trg svetog Roka 3**

**Prisutni članovi Općinskog vijeća:**

1. Krešimir Tuđman, 4.Mladen Božić, 7. Natalija Ptujec.

2. Željko Kostanjčar, 5. Dubravko Mudrinić,

3. Nikolina Halambek, 6. Štefica Kos,

**Odsutni članovi Općinskog vijeća:**

1. Tomislav Ferenčak, 2. Zlatko Posavec.

**Ostali prisutni:**

1. Darko Kralj – općinski načelnik Općine Luka.

**Zapisničarka:** Marija Kanceljak

Sjednica počinje u 19,30 sati.

Predsjednik Općinskog vijeća Krešimir Tuđman pozdravlja prisutne i otvara dvadesetprvu sjednicu Općinskog vijeća, utvrđuje da sjednici prisustvuje sedam od devet vijećnika Općinskog vijeća te da postoji kvorum.

Nadalje čita i predlaže sljedeći dnevni red te isti daje na glasanje:

*dnevni red:*

1. *Aktualni sat,*
2. *Verifikacija zapisnika 20. sjednice Općinskog vijeća,*
3. *Polugodišnji izvještaj o izvršenju Proračuna Općine Luka za razdoblje siječanj-lipanj 2024.,*
4. *Polugodišnje izvješće o radu načelnika za razdoblje siječanj-lipanj 2024. godine,*
5. *Donošenje Odluke o sufinanciranju programa predškolskog odgoja i obrazovanja,*
6. *Donošenje Odluke o produljenju ugovora o zakupu,*
7. *Donošenje odluke o financiranju javnog prijevoza,*
8. *Donošenje odluke o osnovici i koeficijentu za obračun plaće i drugim pravima općinskog načelnika Općine Luka iz radnog odnosa,*
9. *Donošenje Odluke o izmjeni Odluke o nerazvrstanim cestama na području Općine Luka,*
10. *Donošenje Odluke o proglašenju statusa nerazvrstane ceste-javnog dobra u općoj uporabi NC046 Gajeva ulica,*
11. *Donošenje Odluke o proglašenju statusa nerazvrstane ceste-javnog dobra u općoj uporabi NC047 I. odvojak Gajeve ulice,*
12. *Donošenje Odluke o proglašenju statusa nerazvrstane ceste-javnog dobra u općoj uporabi NC056 Izletnički put I,*
13. *Razno.*

Rezultati glasovanja: 7 (sedam) glasova ZA.

***Odluka:*** *Sukladno rezultatima glasovanja dnevni red se jednoglasno prihvaća.*

***AD/O Aktualni sat***

Načelnik Darko Kralj pozdravlja prisutne, kaže da od posljednje održane sjednice naglasak bio najviše na izradi određene projektne dokumentacije. Načelnik spominje događanja „Posvetilo“ za koje je općina osigurala sponzore za goste, pa općina nije imala troškova te da je održana biciklijada koja je bila jako dobra organizirana. Načelnik još kaže da je obilježen Dan domovinske zahvalnosti te da je, po prvi puta u sklopu istog održana i roštiljada, na kojoj je pobjedu odnijela Udruga umirovljenika.

Načelnik obavještava vijećnike o tijeku IV. izmjena i dopuna Prostornog plana uređenja općine za koji je pristiglo oko pedesetak zahtjeva. Vezano za postupak katastarske izmjere načelnik kaže da je terenski ured zatvoren i započela je izmjera kuća.

Načelnik kaže da radi na nekoliko projekata koji su sad pri kraju, da je jedan od tih izgradnja biciklističke staze, kao i projekt vatrogasnog doma, zatim da je gotov projekt izgradnje dječjeg igrališta za koje je još potrebno odrediti lokaciju, koja bi bila na postojećem mjestu između stare zgrade škole i vatrogasnog doma ili između crkve i nogometnog igrališta.

Načelnik kaže da je došlo do promjene prijevoznika školskog autobusa i da je to Vincek d.o.o.

Kao jedan od većih problema, načelnik ističe provedbu programa “Zaželi u Općini Luka III“ i to problem radne snage jer od šest zaposlenica trenutno su dvije na bolovanju, a treća je najavila otkaz ugovora o radu, uz što su u ovom ciklusu promijenjeni i uvjeti za korisnike, tako da je za sutra dogovoren sastanak na kojem će biti odlučeno hoće li se nastaviti provedba projekta.

***AD/1 Verifikacija zapisnika 20. sjednice Općinskog vijeća Općine Luka***

Prijedloga i primjedbi na zapisnik nema, pa predsjednik Općinskog vijeća isti daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se, sukladno rezultatima glasovanja verificira zapisnik 20. sjednice Općinskog vijeća Općine Luka.*

***AD/2 Polugodišnji izvještaj o izvršenju Proračuna Općine Luka***

***za razdoblje siječanj-lipanj 2024. godine***

Ružica Posavec kaže, da su prihodi realizirani u iznosu od 718.128,30 eura, a rashodi u iznosu od 346.220,12 eura, da je cjelokupni izvještaj detaljnije objašnjen u obrazloženju, a da se poslovni višak od 1.135.110,00 eura odnosi na preneseni višak iz prethodne godine koji bi se tek trebao početi realizirati.

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, usvaja Polugodišnji izvještaj o izvršenju Proračuna Općine Luka za razdoblje siječanj-lipanj 2024. godine*

***AD/3 Polugodišnje izvješće o radu načelnika za razdoblje siječanj-lipanj 2024. godine***

Primjedbi i prijedloga nema, pa predsjednik Općinskog vijeća prijedlog daje na glasovanje.

Rezultati glasovanja: 7 (sedam) glasova ZA.

***Zaključak:*** *Konstatira se, da se sukladno rezultatima glasovanja, usvaja Polugodišnje izvješće o radu načelnika za razdoblje siječanj-lipanj 2024.*

***AD/4 Donošenje Odluke o sufinanciranju programa predškolskog odgoja i obrazovanja***

Predsjednik Općinskog vijeća Krešimir Tuđman kaže da je većina vijećnika upoznata s prijedlogom ove odluke putem rada odbora prije sjednice. Načelnik Darko Kralj dodaje, da je o novoj situaciji s prijevoznikom sve bilo u javnosti, da općina nije bila upoznata s natječajem za javni linijski prijevoz putnika koji je raspisala Zagrebačka županija, da se ZET d.o.o. nije prijavio na natječaj, na kojem je najpovoljnija bila zajednica ponuditelja, od kojih trenutno na području Općine Luka javni prijevoz obavlja prijevoznik Meštrović d.o.o. Načelnik dalje kaže, da su zbog raskida ugovora sa ZET-om ostala neiskorištena znatna sredstva, za koja se predlaže prenamjena za povećanje sufinanciranja programa predškolskog odgoja i obrazovanja, odnosno boravka djece u dječjem vrtiću u Luki. Načelnik kaže da je, po trenutno važećoj odluci Općinskog vijeća, boravak sufinanciran u iznosu od 60% za prvo dijete upisano u dječji vrtić, 75% za drugo dijete i 100% za treće i svako sljedeće dijete. Načelnik kaže da je prijedlog da bi se boravak sufinancirao u iznosu od 75% za prvo dijete upisano u dječji vrtić u Luki, a da bi za svako sljedeće dijete upisano u dječji vrtić subvencija iznosila 100% isto kao i za djecu samohranih roditelja.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o sufinanciranju programa predškolskog odgoja i obrazovanja.*

***AD/5 Donošenje Odluke o produljenju ugovora o zakupu***

Načelnik kaže da bi zakup ostao po jednakim uvjetima kao što je bilo i do sada.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, donosi Odluka o produljenju ugovora o zakupu.*

***AD/6 Donošenje odluke o financiranju javnog prijevoza***

Predsjednik Općinskog vijeća Krešimir Tuđman kaže, da je prijedlog prve Odluke napravljen u smislu da bi učenici srednjih škola i redoviti studenti imali besplatan javni prijevoz u dijelu koji ne pokrivaju Odluke Vlade Republike Hrvatske.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, donosi Odluka o financiranju javnog linijskog prijevoza.*

Nadalje, predsjednik Općinskog vijeća kaže da se druga odluka odnosi na financiranje javnog linijskog prijevoza na liniji Žejinci – Zaprešić, jer Vlada Republike Hrvatske, po odabiru novog prijevoznika, financira 75%, a prijedlog Odluke je da bi Općina Luka sufinancirala ostalih 25%, tako da bi prijevoz za sve stanovnike Općine Luka na navedenoj relaciji, bio besplatan.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, donosi Odluka o financiranju javnog prijevoza za učenike srednjih škola i redovite studente.*

***AD/7 Donošenje odluke o osnovici i koeficijentu za obračun plaće***

***i drugim pravima općinskog načelnika općine luka iz radnog odnosa***

Predsjednik Općinskog vijeća kaže da je, nakon donošenja iste takve odluke na prošloj sjednici općinskog vijeća, Vlada donijela odluku kojom je promijenjena osnovica za obračun plaća državnih dužnosnika, tako da se ovom odlukom radi usklađenje s istom.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, donosi Odluka o osnovici i koeficijentu za obračun plaće i drugim pravima općinskog načelnika Općine Luka iz radnog odnosa.*

***AD/8 Donošenje Odluke o izmjeni Odluke o nerazvrstanim cestama na području Općine Luka***

Predsjednik Općinskog vijeća objašnjava da se radi o dodavanju pojedinih čestica za nerazvrstane ceste za koje su napravljene izmjere.

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o izmjeni Odluke o nerazvrstanim cestama na području Općine Luka.*

***AD/9 Donošenje Odluke o proglašenju statusa nerazvrstane***

***ceste-javnog dobra u općoj uporabi NC046 Gajeva ulica***

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o proglašenju statusa nerazvrstane ceste-javnog dobra u općoj uporabi NC046 Gajeva ulica.*

***AD/10 Donošenje Odluke o proglašenju statusa nerazvrstane***

***ceste-javnog dobra u općoj uporabi NC047 I. odvojak Gajeve ulice***

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o proglašenju statusa nerazvrstane ceste-javnog dobra u općoj uporabi NC047 I. odvojak Gajeve ulice.*

***AD/11 Donošenje Odluke o proglašenju statusa nerazvrstane ceste-***

***javnog dobra u općoj uporabi NC056 Izletnički put I***

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o proglašenju statusa nerazvrstane ceste-javnog dobra u općoj uporabi NC056 Izletnički put I.*

***AD/12 Razno***

Predsjednik Općinskog vijeća kaže da je zaprimljen zahtjev za sufinanciranje jednog djeteta u dječjem vrtiću u Zaprešiću, koje taj vrtić pohađa iz zdravstvenih razloga.

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o sufinanciranju programa predškolskog odgoja i obrazovanja za dijete Vida Matića.*

Predsjednik Općinskog vijeća zatvara sjednicu.

Sjednica završava u 21.15 sati.

KLASA:021-01/24-10/21

URBROJ:238/39-01-24-2

Luka, 01. 10. 2024**.**

ZAPISNIČARKA: OPĆINA LUKA

Marija Kanceljak OPĆINSKO VIJEĆE

PREDSJEDNIK:

Krešimir Tuđman, struč.spec.ing.aedif.